Diari Oficial de la Generalitat Valenciana


Sumari del DOGV 4660, del 30-12-2003 (2003/13833)

RESOLUCIÓ de 28 de novembre de 2003, de la Conselleria d'Economia, Hisenda i Ocupació, per la qual s'autoritza determinada generació de crèdits, en el capítol 4 del programa 315.10, Condicions de Treball i Administració de les Relacions Laborals, per import de tres-cents trenta-dos mil cinc-cents tres euros amb quaranta-un cèntims (332.503,41 eur). Exp. 06.023/03-167.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4660

Data del DOGV
:   30-12-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/13788


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 28 de novembre de 2003, de la Conselleria d'Economia, Hisenda i Ocupació, per la qual s'autoritza determinada generació de crèdits, en el capítol 4 del programa 315.10, Condicions de Treball i Administració de les Relacions Laborals, per import de tres-cents trenta-dos mil cinc-cents tres euros amb quaranta-un cèntims (332.503,41 euros). Exp. 06.023/03-167. [2003/F13715]
  
L'Ordre del Ministeri de Treball i Afers Socials de 3 d'abril de 2003, per la qual es distribuïxen per a l'exercici econòmic del 2003 les subvencions corresponents a programes de suport a la creació i foment de l'ocupació, que han de gestionar les comunitats autònomes que tenen transferides les funcions i els servicis en esta matèria en l'àmbit de les cooperatives i societats laborals, assigna a la Comunitat Valenciana uns fons de 1.066.338 euros, que doten la línia de subvenció T5266 del programa 315.10, Condicions de Treball i Administració de les Relacions Laborals, import inferior en 127.982 euros al previst en el pressupost inicial.
  
D'altra banda, per la participació de la Comunitat Valenciana en accions incloses en el programa operatiu 200ES051PO015, «Iniciativa Empresarial i Formació Contínua», que s'executen a càrrec d'eixa mateixa línia T5266, li correspon una assignació complementària quantificada en 460.485,41 euros.
  
En conseqüència i a efectes d'ajustar la previsió inicial als imports assignats per ambdós conceptes, cal generar crèdits per l'import net que ascendix a 332.503,41 euros i a l'efecte, en virtut del que disposen els articles 18 i 20 de la Llei 12/2002 de Pressupostos de la Generalitat Valenciana per a l'exercici 2003, resolc:
  
Primer
  
S'autoritza un increment del pressupost d'ingressos en l'aplicació 401.04 «Transferències corrents finalistes de l'administració de l'Estat. Àrea d'Ocupació», per import de 332.503,41 euros.
  
Segon
  
S'autoritza un increment de crèdit en l'aplicació 44.52.854.21.8 per import de 332.503,41euros.
  
Tercer
  
S'autoritza la modificació de l'annex de transferències corrents del programa 315.10, Condicions de Treball i Administració de les Relacions Laborals, en la línia de subvenció T5266, d'acord amb el detall següent:
  
València, 28 de novembre de 2003.- El conseller d'Economia, Hisenda i Ocupació: Gerardo Camps Devesa.